Sidoo kale Xildhibaan Siciid Maxamed Cilmi oo ka tirsan Gudida Dhaqaalah Golaha Wakiiladda Somaliland ayaa si adag u naqdiyay Lacagta Wasaaraddu ku soo rogtay Gaadiidka Dalka, waxaana uu yidhi: “Anagu waxaanu Gole ahaan leenahay oo Gudi ahaan leenahay ma qaadi karno, Wax alaale wixii Tacriifad ku saabsan ama Takaaliif ah ee Xukuumaddu soo rogayso Golahan Wakiiladda oo Keli ah ayaa sharci u leh inuu jideeyo, waa arin dastuuri ah, xiitaa arin xeer ah maaha, Subax qudha intuu wasiir iska soo tooso inuu yidhaaho lacagtii intaasi ayaan ku darsaday waa qayrul dastuuri, Anigu Xildhibaan Kulmiye ah ayaan ahay, Waxa uu ahaa Arintii ugu waynayd ee aanu Umadda kaga iibinayay Madaxweynaha Inuu ku dhaqanka Sharciga adkaynayo,Madaxweyne Sharciga halagu dhaqmo, Wasiirku wareegtadan uu soo saaray waa qayrul dastuuri waa qayrul Sharci”.
